Som nevnt er det tromsøartisten Espen Lind som skal være mentoren til harstadværingen. Nordlendinger må holde sammen, ifølge Kristensen.
- Det fine med Espen Lind er at han ikke forsøker å dytte meg inn i sin musikalske retning. Han gir meg heller råd og veiledning på hvordan jeg kan forbedre min egen.
Han forteller at han lager mye musikk på egen hånd, og da skriver han rett fra hjertet. Å spille på folks følelser er veien til hjertet, ifølge Kristensen.
- Det jeg selv skriver og synger er som regel emosjonelle deppetekster. Folk liker ikke at man opptrer falskt, og da må man synge rett fra hjertet, sier han.
Når det gjelder låtvalget for den kommende duellen Kristensen skal ut i, holder han kortene tett til brystet.
- Låta blir en overraskelse, så det kan jeg ikke avsløre, sier han.